# Pa

El pa és un aliment bàsic que forma part de la dieta tradicional a Europa, l'Orient Mitjà, l'Índia i Amèrica. S'acostuma a preparar mitjançant l'enfornat d'una massa elaborada fonamentalment amb farina de cereals com el blat, sal i aigua. La barreja, algunes vegades, acostuma a contenir llevats perquè fermenti la massa i sigui més esponjosa i tendra.

## Dites populars

* A qui té fam, el pa negre li sembla blanc.
* A pa dur, dent agut.
* A la casa on no hi ha pa tothom té raó.
* Al pa, pa, i al vi, vi.
* Allí on hi ha un pa hi ha un català.
* Amagueu el pa, que ve la gana.
* Amb ceba i pa, a Judes van desmamar.
* Cal guardar per a demà, gana i pa.
* Del pa tou tothom en fa llesques.
* D'un mateix pa, diferent llesques.
* El pa cremat fa pair.
* El pa no té cames i fa caminar.
* El pa tou dura poc.
* El vi pel color, el pa per l'olor, i tot pel sabor.
* Els catalans de les pedres en fan pans.
* En llescar el pa es coneix la madrastra.
* Enlloc es parla tant de pa com en la casa on no n'hi ha.
* Llit de boga i pa florit, mal de ventre tot seguit.
* No té pa i vol criar ca.
* Pa d'ahir, vi d'un any i carn ben amanida fan bona vida.
* Pa que sobri, carn que abasti i vi que no falti.
* Pa torrat, pa torrat, que Cap d'Any és arribat
* Per a menjar-se un tros de pa, qualsevol sardina és bona.
* Qui carbó fa, no menja pa.
* Qui menja pa i crema llenya l’hivern empenya
* Qui no té pa, moltes se'n pensa.
* Qui pa enceta i no hi fa creu, el dimoni se'l fa seu.
* Qui té gana, somia pa.
* Un pa a la post i cansalada al rebost.

## Creences

* Si el pa cau a terra, en collir-lo s'ha de besar.

## Frases fetes i locucions

* Això no demana pa.
          Dit d'allò que no suposa cap cost, no ocupa lloc, no molesta, no requerix atenció especial
* Ésser (algú) bo com el pa (o més bo que el pa, o un tros de pa).
          Dit d'aquelles persones amb molta bondat.
* Ésser més llarg que un dia sense pa.
          Ocupar una gran quantitat de temps.
* Ésser més vell que el mal pa.
          Dit d'aquell objecte o persona d'edat molt avançada.
* Ésser pa i mel.
          Ésser excel·lent, molt bó.
* Ésser (una cosa) el nostre pa de cada dia.
          Dit d'allò que constitueix un hàbit comú.
* Haver fet un pa com unes hòsties.
          Haver fet una gran error, una greu equivocació.
* Haver-n'hi per a sucar-hi pa.
          Ésser una cosa molt interessant, divertida.
* Malaguanyat pa que menja!
          Es diu d'una persona inútil, malfeinera.
* Negar (a algú) el pa i la sal.
          Negar-li l'amistat.
* Necessitar (una cosa) com el pa que menja.
          Tenir una necessitat imperiosa d'alguna cosa.
* No saber quin dia menja pa.
          Estar tan distret fins al punt de no saber a quin dia es troba.
* No tenir un pa a la post.
          Ésser molt pobre.

## Referències

* 1 2 3 4 5 Castells, 2016.
* 1 2 3 4 5 6 7 8 9 10 11 12 13 14 15 16 17 Cinc mil refranys catalans i frases fetes populars, 1965.
* 1 2 3 4 5 6 7 8 9 10 11 12 13 14 «Pa». Gran Diccionari de la Llengua Catalana. Barcelona: Grup Enciclopèdia Catalana. [Consulta: 13 agost 2012].
* 1 2 Alcover, Antoni M.; Moll, Francesc de B. «pa». A: Diccionari català-valencià-balear. Barcelona: IEC, 2002.
* ↑ Espunyes, Josep. Dites, locucions i frases fetes. Tremp: Garsineu, 2007. ISBN 978-84-8437-977-5 [Consulta: 29 octubre 2014].
* ↑ Griera, Antoni. Tresor de la llengua, de les tradicions i de la cultura popular de Catalunya. Edicions Catalunya, 1936, p. 297.
* 1 2 Parés i Puntas, 1999.
* ↑ PamiesiRiudor, 2012, p. 133.
* ↑ Parés i Puntas, 1998.
* ↑ «Pràctiques 12. Nivell mitjà i superior». Dival.es. Arxivat de l'original el 1457130398. [Consulta: 25 gener 2015].

## Bibliografia

* Castells, Marta. Vegana i catalana: la cuina de tota la vida sense ingredients d'origen animal. Barcelona: Viena, 2016. ISBN 9788483308868.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Pàmies, Víctor. En cap cap cap (en català). Vallromanes: l'autor, 2012 (Enciclopèdia paremiològica del cos humà; 2). ISBN 9788461581108.
* Parés i Puntas, Anna. Diccionari de refranys. Català-castellà, castellà-català (en català). Barcelona: Edicions 62, 1998. ISBN 842974293X.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.